iraklixyz/georgian-wikipedia-cleaned huggingface dataset:
პლესის ბრძოლა

პლესის ბრძოლა — მიმდინარეობდა 1757 წლის 23 ივნისს ერთი მხრივ ბრიტანეთის ოსტინდოეთის კომპანიასა და მეორე მხრივ ბენგალის ნავაბისა და საფრანგეთის ოსტინდოეთის კომპანიას კოალიციას შორის. ბრძოლაში ბრიტანელებმა გადამწყვეტი გამარჯვება მოიპოვეს და სამხრეთი აზია თავისი კონტროლის ქვეშ მოაქციეს.

ბრძოლა მოხდა მდინარე ბაგირათთან პალაში, ბენგალში (პლასეი პალაშის ინგლისური ვერსიაა). კოლკატადან ჩრდილოეთით დაახლოებით 150 კილომეტრში, მურშიდაბადის მახლობლად, რომელიც შემდგომ ერთიანი ბენგალის დედაქალაქი იყო.
ინდოეთის დემოგრაფია

ინდოეთის მოსახლეობა შეადგენს 1,21 მილიარდზე მეტ ადამიანს, ინდოეთი ყველაზე დასახლებული ქვეყანაა ჩინეთის შემდეგ.

მოსახლეობის დაახლოებით 80 % არის ინდუიზმის მიმდევარი, 14 % მუსლიმი, ქრისტიანები — 2,4 %, სიქი — 2% და ბუდისტი — 0,7.

სტატისტიკა
ყველაზე დიდი ქალაქები
მუმბაი — 13 073 926 მცხოვრები
დელი — 11 904 217 მცხოვრები
ბანგალური — 5 281 927 მცხოვრები
კალკუტა — 5 080 019 მცხოვრები
მოსახლეობა წლების მიხედვით
სიმართლის გზა

„სიმართლის გზა“ — ქართული ყოველკვირეული გაზეთი. გამოდიოდა თბილისში 1917 წელს. რედაქტორ-გამომცემლები ი.ჭყონია და ა. სონღულაშვილი. გაზეთს მიზნად ჰქონდა ყოფილიყო საერო ცხოვრებისა და მწერლობის ერთგვარი დღიური. იბრძოდა პარტიებს შორის შეთანხმებისათვის, აგრეთვე ყველა მეზობელ ქვეყანასთან, სამშვიდობო კავშირის დამყარებისა და ომის თავიდან აცილებისათვის.
ატლანტიკის დივიზიონი (NBA)

ატლანტიკის დივიზიონი — ერთ-ერთი იმ სამი დივიზიონიდან, რომელიც ეკუთვნის აღმოსავლეთ კონფერენციას - -ს. დივიზიონში ხუთი გუნდია: ბოსტონ სელტიქსი, ნიუ-ჯერსი ნეტსი, ნიუ-იორკ ნიქსი, ფილადელფია სიქსერსი და ტორონტო რეპტორსი, რომელიც ასევე აღმოსავლეთ სანაპიროზე მდებარეობენ ამერიკის შეერთებულ შტატებში

ახლანდელი მდგომარეობა
ბოლოს განახლდა: 29 მაისი

 - მოიგო დივიზიონი
 - გავიდა პლეი-ოფში

გუნდები
ყოფილი გუნდები
შენიშვნა: — - აღნიშნავს გუნდის გაფართოებას;

დივიზიონის ჩემპიონები
ტიტულები
სეზონის შედეგები
მეტოქეობა
ბოსტონ სელტიქსი - ფილადელფია სიქსერსი
სელტიკ - სიქსერსის მეტოქეობა არის ბოსტონ სელტიქსა და ფილადელფია სევენთი სიქსერსს შორის. ეს ორი გუნდი პლეიოფში ყველაზე მეტჯერ - 18-ჯერ არიან შეხვედრილები ერთმანეთს, საიდანაც 11-ჯერ ბოსტონელებმა მოახერხეს გამარჯვება. ეს მეტოქეობა აღიარებულია -ში როგორც ერთ-ერთი ყველაზე დიდი დაპირისპირება, რა თქმა უნდა სელტიქსის და ლეიკერსის შემდეგ.

ბოსტონ სელტიქსი - ნიუ-იორკ ნიქსი
ეს არის მხოლოდ ის ორი გუნდი, რომელიც შემორჩენილია 1946 წლიდან. მესამე გუნდი კი იყო ახლანდელი გოლდეს სტეიტ ვორიორი, რომელიც მაშინ ფილადელფიაში მდებარეობდა და ასევე დიდი მეტოქეობა ჰქონდა ორივე გუნდთან, მაგრამ მეტოქეობა ნელ-ნელა მინელდა მას შემდეგ, რაც ვორიორსი დასავლეთში გადაბარგდა.

მეტოქეობა ასევე დიდი არა მხოლოდ სელტიქსა და ნიქსს შორის, არამედ ნიუ-იორკ იანკის და ბოსტოტ რედ სოქსის შორის, რომლებიც ბეისბოლის გუნდები არიან. რადგან ქალაქები მხოლოდ 3 საათის მანქანით სავალზე არიან ერთმანეთისგან, ქალაქებს ასევე მესამე გუნდებიც ჰყავთ მეტოქეობაში - ნიუ-იორკ ჯეტსი და ნიუ-ინგლენდ პეტრიოტსი, რომელიც ამერიკულ ფეხბურთში მონაწილეობენ.

ნიუ-ჯერსი ნეტსი - ნიუ-იორკ ნიქსი
ნიუ-იორკ ნიქსი - ფილადელფია სიქსერსი
მეტოქეობა დაიწყო მაშინ, როდესაც ვორიორსი მდებარეობდა ჯერ კიდევ ფილადელფიაში, სადაც ასევე ორ ქალაქში დიდი მეტოქეობა იყო თუნდაც მთავარი ბეისბოლის ლიგაში, სადაც ფილადელფია ფილისს და ნიუ-იორკ მეტსს შორის ერთ-ერთი მძაფრი დაპირისპირება იყო, ასევე ნიუ-იორკ ჯაიანთსი და ფილადელფია იგლსი ამერიკულ ფეხბურთში, ასევე ნიუ-იორკ რეინჯერსი და ფილადელფია ფლაიერსი ნაციონალურ ჰოკეის ლიგაში.

აღნიშვნა
1998-1999 წლის ლოკაუტის გამო, სეზონი დაიწყო მხოლოდ 1999 წლის 5 თებერვლიდან, რის გამოც 29 გუნდმა, შემცირებული თამაშების გრაფიკით ჩაატარა მატჩი.
აბდულ ქალამი

ავურ პაკირ ჯაინულაბდინ აბდულ ქალამ მარაიკაიარი (, ; დ. 15 ოქტომბერი, 1931, რამესვარამი, ინდოეთი, — გ. 27 ივლისი, 2015, შილონგი, ინდოეთი) — ინდოელი მეცნიერი (ავიაინჟინერი) და პოლიტიკური მოღვაწე, ინდოეთის პრეზიდენტი 2002-2007 წლებში.

ეროვნებით ტამილი, აღმსარებლობით მუსლიმი. დაიბადა 1931 წელს სამხრეთ ინდოეთის შტატ ტამილნადუში, ღარიბი მეთევზის ოჯახში. დაამთავრა მადრასის ტექნოლოგიების ინსტიტუტი (1960). წამყვან როლს თამაშობდა ინდოეთის სარაკეტო და ბირთვული პროგრამების განხორციელებაში, მათ შორის, 1998 წელს ბირთვული იარაღის გამოცდაში, რამაც აბდულ ქალამს ინდოეთში საყოველთაო აღიარება მოუტანა. 2002 წელს ეროვნულ-დემოკრატიული ალიანსის მიერ ნომინირებული იყო ინდოეთის პრეზიდენტობის კანდიდატად. არჩევნებში გამარჯვების შემდეგ იღვწოდა, რომ მეცნიერების და ტექნოლოგიის მიღწევები ინდოეთის განვითარებულ ქვეყნად გარდაქმნის სამსახურში ჩაეყენებინა. ვადის ამოწურვის (2007) შემდეგ ლექციებს კითხულობდა სხვადასხვა სამეცნიერო და საგანმანათლებლო დაწესებულებაში. არის რამდენიმე წიგნის, მ. შ. ავტობიოგრაფიის ავტორი. მიღებული ჰქონდა ინდოეთის უმაღლესი სახელმწიფო ჯილდოები: პადმა ვიბჰუშანი (1990) და ბჰარატ რატნა (1997).
ოსკარი საუკეთესო ოპერატურისთვის

ამერიკული კინოაკადემიის ჯილდო საუკეთესო ოპერატურისთვის არის ერთ-ერთი ჯილდო ოსკარის დაჯილდოებაზე, რომელიც იმართება ყოველწლიურად ამერიკის შეერთებულ შტატებში. ჯილდოს ამერიკის კინემატოგრაფიულ ხელოვნებათა და მეცნიერებათა აკადემია გადასცემს კინემატოგრაფიაში მომუშავე ხალხს.

ლაურეატები
1920-იანები
1930-იანები
1940-იანები
1950-იანები
1960-იანები
1970-იანები
1980-იანები
1990-იანები
2000-იანები
2010-იანები
ოსკარი საუკეთესო კოსტიუმების დიზაინისთვის

ამერიკული კინოაკადემიის ჯილდო საუკეთესო კოსტიუმების დიზაინისთვის — ერთ-ერთი ჯილდო ოსკარის დაჯილდოებაზე, რომელიც იმართება ყოველწლიურად ამერიკის შეერთებულ შტატებში.

ლაურეატები
1948 - როჯერ კ. ფურსი, ფილმისთვის „ჰამლეტი“
1949 - ლეა როდესი, უილიამ ტრავილა, მარჯორ ბესტი, ფილმისთვის „დონ ჟუანის თავგადასავალი“
1949 - ედით ჰედი, ჯილ სტილი, ფილმისთვის „მემკვიდრე“
1950 - ედით ჰედი, ჩარლზ ლემარი, ფილმისთვის „ყველაფერი ევას შესახებ“
1951 - ედით ჰედი, შავ-თეთრი ფილმისთვის „ადგილი მზეზე“
1951 - ორი კელი, უოლტერ პლანკეტი, ირენ შარაფი, ფერადი ფილმისთვის „ამერიკელი პარიზში“
1952 - ჰელენ როუზი, შავ-თეთრი ფილმისთვის „ბოროტი და მზეთუნახავი“
1952 - მარსელ ვერტესი, ფერადი ფილმისთვის „მულენ რუჟი“
1953 - ედით ჰედი, ფილმისთვის „რომაული არდადეგები“
1954 - ედით ჰედი, ფილმისთვის „საბრინა“
1955 - ჰელენ როუზი, ფილმისთვის „მე ხვალ ვიტირებ“
1956 - აირინ შარაფი, ფერადი ფილმისთვის „მეფე და მე“
1958 - სესილ ბიტონი, ფერადი ფილმისთვის „ჟიჟი“
1959 - ორი კელი, შავ-თეთრი ფილმისთვის „ჯაზში მხოლოდ ქალიშვილები არიან“
1959 - ელისაბედ ჰაფენდენი, ფერადი ფილმისთვის „ბენ-ჰური“
1960 - არლინგტონ უოლესი, ფილმისთვის „სპარტაკი“
1961 - პიერო ჯერარდი, ფილმისთვის „ტკბილი ცხოვრება“
1963 - პიერო ჯერარდი, ფილმისთვის „რვანახევარი“
1964 - დოროთი ჯიკინსი, შავ-თეთრი ფილმისთვის „იგუანას ღამე“
1965 - დოროთი ჯიკინსი, შავ-თეთრი ფილმისთვის „ძვირფასო“
1966 - აირინ შარაფი, შავ-თეთრი ფილმისთვის „ვის ეშინია ვირჯინია ვულფის?“
1966 - ელიზაბეთ ჰაფენდენი, ფერადი ფილმისთვის „ყველა დროის ადამიანი“
1968 - დანილო დონატი, ფილმისთვის „რომეო და ჯულიეტა“
1970 - ვიტორიო ნინო ნოვარეზე, ფილმისთვის „კრომველი“
1974 - თეონი ალდერეჯი, ფილმისთვის „დიდი გეტსბი“
1975 - მილენა კანონერო, ულა ბრიტ სოდერლუნდი, ფილმისთვის „ბარი ლინდონი“
1976 - დანილო დონატი, ფილმისთვის „ფელინის კაზანოვა“
1977 - ჯონ მოლო, ფილმისთვის „ვარსკვლავური ომები“
1980 - ენტონი პოველი, ფილმისთვის „ტესი“
1982 - ჯონ მოლო, ბანუ ათაია, ფილმისთვის „განდი“
1984 - თეოდორ პიშტეკი, ფილმისთვის „ამადეუსი“
1985 - ემი ვადა, ფილმისთვის „რანი“
1986 - ჯენი ბევანი, ფილმისთვის „ოთახი ხედით“
1987 - ჯეიმზ ეიჩსონი, ფილმისთვის „უკანასკნელი იმპერატორი“
1988 - ჯეიმზ ეიჩსონი, ფილმისთვის „სახიფათო კავშირები“
1989 - ფილის დაპტონი, ფილმისთვის „ჰენრი “
1990 - ფრანკა სკუარჩიაპინო, ფილმისთვის „სირანო დე ბერჟერაკი“
1993 - გაბრიელა პესკუჩი, ფილმისთვის „უმანკოების ხანა“
1996 - ენ რუთი, ფილმისთვის „ინგლისელი პაციენტი“
1997 - დებორა ლინ სკოტი, ფილმისთვის „ტიტანიკი“
1998 - სენდი პაუელი, ფილმისთვის „შეყვარებული შექსპირი“
1999 - ლინდი ჰემინგი, ფილმისთვის „თავდაყირა“
2000 - ჯანტი იატესი, ფილმისთვის „გლადიატორი“
2001 - კათრინ მარტინი, ანგუს სტრეთი, ფილმისთვის „მულენ რუჟი“
2002 - კოლენ ეთვუდი, ფილმისთვის „ჩიკაგო“
2004 - სენდი პაუელი, ფილმისთვის „ავიატორი“
2005 - კოლენ ეთვუდი, ფილმისთვის „გეიშას დღიურები“
2006 - მილენა კანონერო, ფილმისთვის „მარი ანტუანეტი“
2007 - ალექსანდრა ბირნი, ფილმისთვის „ელისაბედი: ოქროს ხანა“
2008 - მაიკლ ო'კონორი, ფილმისთვის „ჰერცოგინია“
2010 - კოლენ ეთვუდი, ფილმისთვის „ალისა საოცრებათა ქვეყანაში“
2011 - მარკ ბრიჯესი, ფილმისთვის „არტისტი“
2012 - ჟაკლინ დურანი, ფილმისთვის „ანა კარენინა“
2013 - კათრინ მარტინი, ფილმისთვის „დიდი გეტსბი“
გამრავლება

გამრავლება — ცოცხალ ორგანიზმთა ერთ-ერთი ძირითადი თვისება, წარმოქმნან თავისივე მსგავსი ახალი არსებები. მისი მეშვეობით ხდება სახეობის შენარჩუნება და რიცხობრივი ზრდა. არსებობს გამრავლების ორი ფორმა — უსქესო და სქესობრივი. უსქესო გამრავლების დროს ახალი ორგანიზმი ვითარდება ან ერთი ორგანიზმის რომელიმე ნაწილიდან (გაყოფა, დაკვირტვა), ან მასში წარმოქმნილი სპეციფიკური უჯრედებიდან — სპორებიდან.

გაყოფით მრავლდებიან ერთუჯრედიანი ორგანიზმები, — ამებები, შოლტოსნები, ინფუზორიები, ბაქტერიები, ლურჯ-მწვანე წყალმცენარეები და ზოგი მწვანე წყალმცენარე; დაკვირტვით — საფუარი სოკოები, ზოგიერთი ინფუზორია, ნაწლავღრუიანი და სხვა (ამ დროს დედისეულ ორგანიზმზე წარმოიქმნება ამობურცულობა, რომელიც თანდათან დიდდება და ახალ არსებათ ვითარდება), ხშირად ახალი ორგანიზმი წარმოიშობა დედისეული ორგანიზმის რომელიმე ორგანოს ნაწილიდან (ვეგეტატიური გამრავლება). ასე მრავლდებიან შედარებით მარტივი მრავალუჯრედიანი ცხოველები — ღრუბლები, ზოგიერთი ნაწლავღრუიანი, ბრტყელი და რგოლოვანი ჭიები.
ვეგეტატიური გამრავლება განსაკუთრებით ფართოდ გავრცელებულია მცენარეულ სამყაროში, მათ შორის უმაღლეს მცენარეებში.
ზოგ მცენარს აქვს გამრავლების სპეციალური ორგანოები — გორგლები, ბოლქვები, „ულვაშები“ და სხვა.

სოფლის მეურნეობის პრაქტიკაში ვეგეტატიურად ამრავლებენ კარტოფილს, ვაზს, ვარდს, ხეხილს, დეკორატიულ და ბევრ სხვა მცენარეს. უსქესო გამრავლება ისტორიულად უფრო ძველია; თანამედროვე ორგანიზმების უმრავლესობა სქესობრივად მრავლდება (ახალი არსება წარმოიქმნება მდედრობითი და მამრობითი სასქესო უჯრედების შერწყმის შედეგად). სასქესო უჯრედები სპეციალურ ჯირკვლებში ვითარდება. ცხოველთა უმრავლესობა ერთსქესიანია, თუმცა ზოგ ცხოველს, მაგალითად, ბრტყელ ჭიებს, ჭიაყელებს, მოლუსკებს ორივე სქესის ჯირკვლები აქვს. ორსქესიანია ყვავილოვან მცენარეთა უმრავლესობა — მათი ბუტკო (მდედრობითი სასქესო ორგანო) და მტვრიანები (მამრობითი სასქესო ორგანო) ერთ ყვავილშია თავმოყრილი. მაგრამ ზოგი სახეობის მცენარეს ერთსქესიანი (ბუტკოიანი ან მტვრიანიანი) ყვავილები აქვს.

ხერხემლიანი ცხოველები (ძუძუმწოვრების გარდა) უმთავრესად კვერცხის დებით მრავლდებიან. ძუძუმწოვრები, გარდა მცირე გამონაკლისისა, ცოცხლადმშობი არიან, რაც სხვა ჯგუფის ცხოველებში იშვიათ გამონაკლისს შეადგენს. ადამიანის გამრავლების კანონზომიერებებს არა მარტო ბიოლოგიური თავისებურებები განაპირობებს, არამედ სოციალურ-ეკონომიკური ფაქტორები და ადამიანის ფსიქიკაც.
ოსკარი საუკეთესო მსახიობი ქალისთვის მეორეხარისხოვან როლში

ამერიკული კინოაკადემიის ჯილდო საუკეთესო მსახიობი ქალისთვის მეორეხარისხოვან როლში — ერთ-ერთი ჯილდო ოსკარის ფინოფესტივალზე, რომელიც იმართება ყოველწლიურად ამერიკის შეერთებულ შტატებში. ჯილდოს ამერიკის კინემატოგრაფიულ ხელოვნებათა და მეცნიერებათა აკადემია გადასცემს კინემატოგრაფიაში მომუშავე ხალხს.

ლაურეატები
1930-იანები
1940-იანები
1950-იანები
1960-იანები
1970-იანები
1980-იანები
1990-იანები
2000-იანები
2010-იანები
ჟანტო

ჟანტო — ტბა სამხრეთ საფრანგეთში. მყინვარული წარმოშობისაა.. მდებარეობს ატლანტური პირენეების აკვიტანიის რეგიონში, საფრანგეთის პირენეებში, ზღვის დონიდან 1947 მ სიმაღლეზე. ზედაპირის ფართობი 0,093 კმ². სიგრძე დაახლოებით 400 მ. მაქსიმალური სიღრმე 20 მ. ჟანტოს ტბა არის პოპულარული ტურისტული ობიექტი. მოიპოვება თევზი, მ.შ. ორაგულისებრნი.
პიერ-პერსეს ტბა

პიერ-პერსეს ტბა — ხელოვნური ტბა საფრანგეთში. მდებარეობს ქვეყნის ჩრდილო-აღმოსავლეთ ნაწილში, ლოთარინგიაში, ზღვის დონიდან 387 მ სიმაღლეზე. ზედაპირის ფართობი 3.04 კმ². მაქსიმალური სიღრმე 78 მ. ნაპირები ტყითაა შემოსილი. უმეტესად ხარობს ნაძვი და ფიჭვი. ტურისტების პოპულარული ადგილია. განვითარებულია წყლის სპორტის სახეობები. ძირითადი ჯებირი აშენდა 1981-1985 წლებს შორის. ექსპლუატაციაში გადაეცა 1993 წელს. მდიდარია თევზით. მიმდინარეობს თევზჭერა. მოიპოვება ქარიყლაპია, ნაფოტა, ლოქორია, კობრი. განსაკუთრებით აღსანიშნავია სიგი, რომელიც აქ დიდ სიღრმეებზე მრავლდება.
INDUCKS

(, ......., დისნეის სამყაროს კომიქსების მცოდნეთა და რესურსების საერთაშორისო ქსელი) — თავისუფალი მონაცემთა ბაზა, რომელიც მიზნად ისახავს დღეისათვის არსებული დისნეის სამყაროს კომიქსების აღწერას. ეს არის საერთაშორისო პროექტი, რომელშიც შეტანილია ინფორმაცია დაახლოებით 100.000 გამოცემის შესახებ. რესურსი დაარსებულია ჰარი ფლუქსის მიერ.
ექიმი

ექიმი — დასრულებული უმაღლესი სამედიცინო განათლების მქონე ადამიანი, რომლის საქმიანობა მოიცავს სამკურნალო და პროფილაქტიკურ ღონისძიებებს. ექიმი ვალდებულია დაიცვას საექიმო ეთიკა (იხ. დეონტოლოგია), შეინახოს საექიმო საიდუმლო, აღმოუჩინოს ავადმყოფს პირველადი დახმარება.

ექიმთა სწავლების სისტემა
ექიმთა სწავლების სისტემბა სხვადასხვა ქვეყანაში სხვადასხვაგვარია. თუმცა, როგორც წესი, სტუდენტი ორი ან სამი წელი სწავლობს მედიცინას, მერე კი, ამდენივე ხნის განმავლობაში პაციენტებთან გადის პრაქტიკას. ამის შემდეგ, იგი რამდენიმე წელს უთმობს მედიცინის იმ ვიწრო სფეროს შესწავლას, რომელშიც სურს, რომ დახელოვნდეს.

არსებობს ექიმთა ორი ძირითადი ჯგუფი — ოჯახის ექიმი, ანუ ფართო პროფილის თერაპევტი და სპეციალისტი (პედიატრი, ქირურგი, გინეკოლოგი, რენტგენოლოგი, ნევროპათოლოგი, ფსიქიატრი, სტომატოლოგი, ოტოლარინგოლოგი, ფთიზიატრი, ონკოლოგი, ტრავმატოლოგი, ორთოპედი და სხვა). თუ ადამიანი ავად გახდა, ჯერ თერაპევთან მიდის, რომელიც სნეულების დიაგნოზ სვამს და წვყეტს თვითონ უმკურნალებს პაციენტს, თუ ვიწრო სპეციალისტთან გაგზავნის. ექიმი სპეციალისტები ჩვეულებრივ, საავადმუოფოში მუშაობენ. მათ მრავალ სფეროში შეუძლიათ დახელოვნება, მათ შორის — ქირურგიაში, პედიატრიაში (ბავშთა ექიმი), გერონტოლოგიაში (მოხუცთა ექიმი) და მრავალი სხვადასხვა დაავადების მკურნალობის სფეროში.

ისტორია
ათასწლეულებია რაც ადამიანი მედიცინას სწავლობს. ძველმა ბერძენმა ექიმმა, ჰიპოკრატე კოსელმა, რომელიც 2400 წლის წინ ცხოვრობდა, დიდი გავლენა მოახდინა დასავლურ მედიცინაზე.

დიდი ხანი არ არის, რაც ქალებს ექიმობის ნება დართეს.
ბეტანიელა

ბეტანიელა, როტონდო — მყინვარული წარმოშობის მთის ტბა საფრანგეთში, კუნძულ კორსიკაზე. მდებარეობს კუნძულის ცენტრალურ ნაწილში, მონტე-როტონდოს მთის მასივის სამხრეთ კალთებზე, ზღვის დონიდან 2321 მ სიმაღლეზე. სარკის ფართობი 0,075 კმ². მაქსიმალური სიღრმე 35 მ. წელიწადში 7 თვის განმავლობაში გაყინულია. ბეტანიელა არის კუნძულ კორსიკის ყველაზე დიდი ბუნებრივი ტბა (ზ. 425225).
ლაკ-დე-მელოს ტბა

ლაკ-დე-მელოს ტბა — მყინვარული წარმოშობის ტბა საფრანგეთში. მდებარეობს კუნძულ კორსიკაზე, მის ცენტრალურ ნაწილში, ზღვის დონიდან 1710 მ სიმაღლეზე. ქალაქ კორტიდან 10 კილომეტრში. სარკის ფართობი დაახლოებით 0,065 კმ². მაქსიმალური სიღრმე 16 მ. წელიწადში 6 თვის განმავლობაში გაყინულია. გამდინარეა. ტბიდან გამოედინება მდინარე ტავინიანოს შენაკადი — რესტონიკა.
რეტურნემეს ტბა

რეტურნემეს ტბა — ტბა საფრანგეთში. მდებარეობს ქვეყნის ჩრდილო-აღმოსავლეთ ნაწილში, ლოთარინგიაში, ზღვის დონიდან 776 მეტრ სიმაღლეზე. ზედაპირის ფართობი 0,05 კმ². სიგრძე 320 მ, სიგანე 250 მ. საშუალო სიღრმე 11 მ. ტბაზე გადის მდინარე ვოლონი. რეტურნემეს ტბა მყინვარული წარმოშობისაა. სანაპირო ტყითაა შემოსილი. ტურისტებისთვის პოპულარული ადგილია.
ალექსანდრე პიჩუშკინი

ალექსანდრე პიჩუშკინი (ცნობილია აგრეთვე როგორც: ბიცევსკის პარკის მანიაკი; დ. 9 აპრილი, 1974, მიტიში, მოსკოვის ოლქი) — რუსი სერიული მკვლელი. მოკლა 49 ადამიანი, რის გამოც 2007 წლის ოქტომბერში მიესაჯა სამუდამო პატიმრობა. მოქმედების პერიოდი მოიცავდა 14 წელს (1992-2006). დანაშაულს სჩადიოდა მოსკოვის ბიცევსკის პარკში.

პიჩუშკინი როდესაც 9 თვისა იყო მამამ მიატოვა. მოგვიანებით დედასთან ერთად იზრდებოდა. ბავშვის აღზრდაში აგრეთვე აქტიურ მონაწილობას იღებდა ბაბუა. 1976 წელს დედა-შვილი მიტიშიდან საცხოვრებლად გადავიდა მოსკოვის მიკრორაიონ ზიუზინოში. პიჩუშკინი არ იყო ჩხუბისთავი, პირიქით, ხასიათდებოდა მორცხვი ხასიათით. უყვარდა ჭადრაკის თამაში. მოგვიანებით, როგორც დედამისი ამბობდა მისი შვილი საქანელიდან ჩამოვარდა, რის გამოც მიიღო ქალა-ტვინის ტრავმა, რის გამოც აღმოჩნდა საავადმყოფოში. ტრავმის შემდეგ პიჩუშკინს უძნელდებოდა გამართვით საუბარი. დედამისმა ბავშვი მიაბარა ლოგოპედიურ ინტერნატს. შემდეგ პიჩუშკინი აბარებს ტექნიკურ სასწავლებელში.

2005-2006 წლებში გავრცელდა ხმები, იმის შესახებ, რომ მოსკოვის სამხრეთ-დასავლეთ ნაწილში, კერძოდ, ბიცევსკის ტყე-პარკში გამოჩნდა სასტიკი მანიაკი, რომელიც ხოცავს ასაკოვან ადამიანებს. 2006 წლის დასაწყისში გაჩნდა პირველი პუბლიკაციები პრესაში.
პიჩუშკინს ჩაფიქრებული ჰქონდა 64 ადამიანის მოკლა, რაც (ციფრის თვალსაზრისით) შეესაბამებოდა ჭადრაკის დაფის უჯრედების რაოდენობას. მოგვიანებით ეს განცხადება მან უარყო და აღნიშნა, რომ მოუწევს მკვლელობების ჩადენა უსასრულოდ. ყოველი ჩადენილი დანაშაულის შემდეგ იგი ჭადრაკის დაფის უჯრედებზე აკრავდა ნომრებს.

სასამართლო პროცესზე პიჩუშკინმა განაცხადა:

ალექსანდრე პიჩუშკინმა პირველი მკვლელობა ჩაიდინა 18 წლის აკაკში 1992 წელს. მოკლა თანაკურსელი (დაახრჩო) და სხეული ჭაში ჩააგდო. თავის ბოლო დანაშაული ჩაიდინა 2006 წლის ზაფხულში. მისი დაკავება მოხერხდა მხოლოდ 2006 წლის 15 ივნისს. მიესაჯა სამუდამო პატიმრობა. სასჯელს იხდის მკაცრი რეჟიმის კოლონიაში.
Nowhere Man (სიმღერა)

— ინგლისური როკ-ჯგუფ -ის სიმღერა. იგი შეტანილია ალბომში , რომელიც გამოვიდა 1965 წელს. სიმღერის ავტორები არიან ლენონი/მაკ-კარტნი.

სიმღერა ჩაიწერა 1965 წლის 21 და 22 ოქტომბერს. ეს არის ჯგუფის ერთ-ერთი პირველი სიმღერა, რომელიც თემატურად რომანტიკასა თუ სიყვარულს არ ეხება და აღინიშნება ლენონის ფილოსოფიური სტილის ლირიკით. 1966 წლის 21 თებერვალს სიმღერა ბრიტანეთის ფარგლების გარეთ სინგლზე გამოიცა და ავსტრალიისა და კანადის ჩარტებში #1 ადგილი დაიკავა. ბილბორდის 100-ეულში იგი #3 პოზიციაზე მოხვდა.

სიმღერაში ლენონი, მაკ-კარტნი და ჯორჯ ჰარისონი მღერიან სამხმიანი ჰარმონიით. სიმღერა აგრეთვე ჟღერს ფილმში „ყვითელი წყალქვეშა ნავი“, სადაც ჯგუფის წევრები ამ სიმღერას უმღერიან ჯერემი ჰილარი ბუბს, „ადამიანს არსაიდან“ შეხვდებიან.

ინტერპრეტაცია
ჯონ ლენონი ამტკიცებდა, რომ სიმღერა საკუთარი თავის შესახებ დაწერ. მან იგი დაწერა 5 საათიანი ფიქრის შემდეგ, ვინაიდან სურდა -ისათვის კიდევ ერთი სიმღერის შექმნა. ჟურნალ -სთან ინტერვიუში მან განაცხადა:

„იმ დილით შინაარსიანი და კარგი სიმღერის წერაში 5 საათი გავატარე და საბოლოოდ შევეშვი და წამოვწექი. მხოლოდ მაშინ მოვიფიქრე „ “, სიტყვები და მუსიკა, როდესაც დავწექი.“

პოლ მაკ-კარტნი:

„გათენდა და მთელი ღამის შემდეგ აი ეს იყო ჯონი. მე ვფიქრობ, იმ მომენტში, მას უბრალოდ აინტერესებდა...რა მიმართულებით წავიდოდა და, სიმართლეს ვიტყვი, მეც ასე ვიყავი. მასზე ღელვა დავიწყე“.

პერსონალი
ჯონ ლენონი – ორმაგი ვოკალი, რიტმული გიტარა, წამყვანი გიტარა (სტროფებში)
პოლ მაკ-კარტნი – ბას-გიტარა, ბეკ-ვოკალი
ჯორჯ ჰარისონი – წამყვანი გიტარა (სოლო), ჰარმონიული ვოკალი
რინგო სტარი – დასარტყმელი საკრავები
პაკ კინ ჰე

პაკ კინ ჰე (დ. 2 თებერვალი, 1952, ტეგუ, სამხრეთი კორეა) — სამხრეთ კორეელი პოლიტიკოსი. პრეზიდენტი 2013 წლის 25 თებერვლიდან 2017 წლის 10 მარტამდე. ეროვნული ასამბლეის წევრი და პარტია სენურის ლიდერი. სამხრეთ კორეის ყოფილი პრეზიდენტის პაკ ჩონ ჰის (1963-1979) შვილი.

2012 წლის საპარლამენტო არჩევნებში მისმა პარტიამ მიიღო ხმების 42.8% და დაიკავა 152 ადგილი 300 კაციან ეროვნულ ასამბლეაში.

2016 წლის 9 დეკემბერს პარლამენტმა ხმა მისცა პრეზიდენტის იმპიჩმენტს. 2017 წლის 10 მარტს საკონსტიტუციო სასამართლომ პრეზიდენტის იმპიჩმენტი ერთხმად დაამტკიცა, რომლის შედეგადაც პაკ კინ ჰეს პრეზიდენტის უფლებამოსილება შეუწყდა.

2021 წლის 24 დეკემბერს გავრცელდა ინფორმაცია პრეზიდენტ მუნ ჯე ინის მიერ მისი შეწყალების შესახებ.
კეიპ-იორკის ნახევარკუნძული

კეიპ-იორკის ნახევარკუნძული — ნახევარკუნძული ავსტრალიის უკიდურეს ჩრდილოეთ ნაწილში. მოქცეულია მარჯნის ზღვას, ტორესის სრუტესა და კარპენტარიის ყურეს შორის. წარმოადგენს ერთ-ერთ უკანასკნელ აუთვისებელ ტერიტორიას დედამიწაზე. მის ხელუხლებელ ტროპიკულ ტყეებსა და სავანებს გლობალური ეკოლოგიური მნიშვნელობა გააჩნიათ. ამჟამად განიხილება ტროპიკული ტყეების მსოფლიო მემკვიდრეობაში შეტანის საკითხი.
დიდების ბილიკები

დიდების ბილიკები — სტენლი კუბრიკის ანტიმილიტარისტული კინოფილმი.

სიუჟეტი
ფილმში მოქმედება ვითარდება პირველი მსოფლიო ომის დროს, საფრანგეთი-გერმანიის ფრონტზე. გენერალი ბროლარდი უბრძანებს მის დაქვემდებარებულ გენერალ მიროს, რომ შეუტიოს გერმანელების სანგრებს, ხოლო სანაცვლოდ დაწინაურებას ჰპირდება.ეს მისია თვითმკვლელობის ტოლფასია, თუმცა მირო მაინც ავალებს მის განხორციელებას პოლკოვნიკ დაქსს. როდესაც შეტევა კატასტროფული მარცხით სრულდება, გენერალი მირო საკუთარი ტყავის გადასარჩენად სამხედრო სასამართლოს მიმართავს და 3 შემთხვევით შერჩეული ჯარისკაცის გასამართლებას ითხოვს.

როლებში
ადოლფ მენჟუ — გენერალი ბროლარდი
ჯორჯ მაკრიდი — გენერალი მირო
კირკ დაგლასი — პოლკოვნიკი დაქსი
დოქტორი სტრეინჯლავი

დოქტორი სტრეინჯლავი: ანუ როგორ გადავეჩვიე შიშს და შევიყვარე ბომბი — სტენლი კუბრიკის ანტიმილიტარისტული, შავი იუმორით გაჯერებული კინოფილმი, რომელიც მოგვითხრობს მომავალში შესაძლო ბირთვულ კატასტროფის შესახებ. პიტერ სელერსი, რომელთანაც კუბრიკი მანამდე უკვე თანამშრომლობდა „ლოლიტაში", ფილმში ერთდორულად სამ როლს ასრულებს.

სიუჟეტი
ჯეკ რიპერი (სტერლინგ ჰეიდენი) არის აშშ-ის ერთ-ერთი სამხედრო საავიაციო ბაზის ხელმძღვანელი. ბაზა საბჭოთა საზღვრიდან რამდენიმე საათის მანძილზე მდებარეობს. ის ცდილობს, დაიწყოს ბირთვული ომი საბჭოთა კავშირის წინააღმდეგ, რადგან დარწმუნებულია, რომ კომუნისტები წყალს უწამლავენ ამერიკას. კაპიტანი ლიონელ მანდრეიკი (პიტერ სელერსი) აღმოაჩენს, რომ ომის დაწყების შესახებ ბრძანება პენტაგონს არ გაუცია და რიპერის შეჩერებას ცდილობს. ის ამავდროულად ცდილობს, ტელეფონით დაუკავშირდეს აშშ-ის პრეზიდენტს, თუმცა ხურდა ფულის არქონის გამო ვერ უკრევს მას/ აშშ-ის პრეზიდენტი მერვინ მაფლი (პიტერ სელერსი) ტელეფონით უკავშირდება საბჭოთა კავშირის გენერალურ მდივანს, დიმიტრი კისოვს და მას მოსალოდნელი თავდასხმის შესახებ აფრთხილებს. თუმცა უკვე შეუძლებელია ბრძანების გაუქმება, რადგან ბომბდამშენი ატომური იარაღით დავალების შესასრულებლად არის გაფრენილი და დანარჩენ სამყაროსთან კავშირი გაწყვეტილი აქვს. ბომბდამშენს კარი უფუჭდება, ერთ-ერთი პილოტი, კონგი (სლიმ პიკერსი) კარის შეკეთებას ცდილობს, თუმცა ბომბთან ერთად გატყორცნილი აღმოჩნდება. ბირთვული იარაღი მიზანს ეცემა. აშშ-ის პრეზიდენტის ეტლსმიჯაჭვული მრჩეველი, გერმანელი მეცნიერი, ყოფილი ნაცისტი, დოქტორი სტრეინჯლავი პრეზიდენტსა და მის გარემოცვას საკუთარ გეგმას გააცნობს ამერიკის გადარჩენის შესახებ: შეარჩიონ ასეულ ათასობით ამერიკელი, ინტელექტის, ჯანმრთელობის, ასაკის, გამრავლების უნარის მიხედვით და შეხიზნონ ისინი წყალქვეშა ნავებში. სტრეინჯლავის გეგმის მიხედვით ერთ კაცზე 10 ქალი უნდა მოდიოდეს და ეს დაეხმარება ამერიკას გადარჩენაში. სტრეინჯლავი ბოლოს ეტლიდან წამოხტება და შეყვირეს: „მე დავდივარ, ჩემო ფიურერო“.

როლებში
პიტერ სელერსი — ლიონელ მანკდრეიკი / აშშ-ის პრეზიდენტი მერვინ მაფლი / დოქტორი სტრეინჯლავი
ჯორჯ სი სკოტი — გენერალი ბაკ ტარგიდსონი
სტერლინგ ჰეიდენი — გენერალი ჯეკ დ. რიპერი
პიტერ ბული — საბჭოთა კავშირის ელჩი ალექსეი დე სადესკი,
კინან უაინი — პოლკოვნიკი გუანო
სლიმ პიკერსი — მაიორი კონგი, პილოტი

გადაღება
კუბრიკს როგორც მის თანამედროვეებს, აღელვებდა ბირთვული ომის საშიშროება. მას სურდა ამ თემაზე ფილმის გადაღება და ურჩიეს რომანი „წითელი საფრთხე“. კუბრიკმა დაიწყო ეკრანიზაციაზე მუშაობა ჯეიმზ ბ. ჰარისთან ერთად, რომელიც მისი ბოლო სამი ფილმის პროდიუსერი იყო. კუბრიკმა ორმაცამდე პოლიტიკური და სამხედრო შინაარსის წიგნი შეისწავლა. მან გადაწყვიტა სერიოზულ წიგნის სატირულ ფილმად ქცევა. ფილმის გადაღება ტექნიკური და პოლიტიკური მიზეზების შეუძლებელი იყო აშშ-ში, ამიტომ კუბრიკი ინგლისში გადავიდა სამუშაოდ. ფილმი ლონდონში, შეფერტონის სტუდიაში გადაიღეს.

ჯილდოები და ნომინაციები
ჯილდოები
 საუკეთესო ფილმისთვის
 საუკეთესო დიზაინისთვის

ნომინაციები
ფილმმა მიიღო ოსკარის ოთხი და -ს 7 ნომინაცია

ოსკარი საუკეთესო მსახიობი მამაკაცისთვის
ოსკარი საუკეთესო სურათისთვის
ოსკარი საუკეთესო ადაპტირებული სცენარისთვის
ოსკარი საუკეთესო რეჟისორისთვის
პროგრამისტი

პროგრამისტი — სპეციალისტი, რომელიც დაკავებულია კომპიუტერული პროგრამების წერით, ანუ პროგრამირებით. პროგრამისტები იყენებენ ისეთ კომპიუტერულ ენებს როგორიცაა ++, , , და სხვა. პროგრამირების როგორც საქმიანობის და პროფესიის ჩამოყალიბების დათარიღება რთულია. პირველი პროგრამირებული მოწყობილობა იყო ჟაკარდის მანქანა, რომელიც შეიქმნა 1804 წელს. პირველი მაღალი დონის ენა შექმნა გერმანელმა ინჟინერმა, კონრად ცუზემ.

ტერმინოლოგიის სტანდარტები სფეროების მიხედვით ჯერ-ჯერობით არ არის ჩამოყალიბებული, რის გამოც პროგრამისტი და ინჟინერ-პროგრამისტი სხვადასხვა ორგანიზაციაში შეიძლება ერთი და იმავე ფუნქციის შემსრულებელი იყოს. როგორც წესი, პროგრამისტი და პროგრამული უზრუნველყოფის სპეციალისტი ერთნაირ მოვალეობებს ასრულებენ. ზოგიერთ კომპანიაში ინჟინერ-პროგრამისტებს შეიძლება უფრო მრავალმხრივი და მაღალი სტანდარტების მოვალეობები ეკისრებოდეთ.
სიმართლის ხმა (გაზეთი)

„სიმართლის ხმა“ — ქართული ყოველდღიური პოლიტიკური და ლიტერატურული გაზეთი სოციალ-დემოკრატიული მიმართულებისა. გამოდიოდა ქუთაისში 1913–1914 წლებში, გაზეთ „თანამედროვე ქვეყნის“ ნაცვლად, მისი დროებით აკრძალვის პერიოდში. გამოიცა სულ 73 ნომერი. რედაქტორ-გამომცემელი — ლ. ბუაჩიძე. გაზეთის გამოცემა რამდენიმეჯერ შეწყდა და საბოლოოდ 1914 წლის მარტში დაიხურა.
სიმი (მრავალმნიშვნელოვანი)

სიმი შეიძლება აღნიშნავდეს:

აზერბაიჯანი
სიმი — სოფელი აზერბაიჯანში, ასტარის რაიონში.

რუსეთი
სიმი — ქალაქი რუსეთში, ჩელიაბინსკის ოლქში, აშინკის რაიონში.
სიმი — დაბა რუსეთში, პერმის მხარეში, სოლიკამსკის რაიონში.
სიმი — მდინარე რუსეთში, ჩელიაბინსკის ოლქსა და ბაშკირეთში.

სხვა
სიმი — რხევათა თეორიაში, წვრილი, მოქნილი, ძლიერ დაჭიმული ძაფი
სიმი — მუსიკაში საკრავზე გაბმული მავთული